ຕອນເຊົ້າວັນທີ 7 ກໍລະກົດ, ຢູ່ນະຄອນ ຝຸກວັກ, ແຂວງ ກຽນຢາງ, ສະຖານທູດຫວຽດນາມ ປະຈຳ ໄທ, ຄະນະກຳມະການແຫ່ງລັດກ່ຽວກັບຊາວຫວຽດນາມ ຢູ່ຕ່າງປະເທດ (ກະຊວງການຕ່າງປະເທດ) ແລະ ຄະນະກຳມະການປະຊາຊົນແຂວງ ກຽນຢາງ ສົມທົບກັນຈັດຕັ້ງເວທີປາໄສເຊື່ອມຕໍ່ວິສາຫະກິດ ໄທ - ກຽນຢາງ 2022.
ເຂົ້າຮ່ວມເວທີປາໄສມີທ່ານເອກອັກຄະລັດຖະທູດຫວຽດນາມ ປະຈໍາ ໄທ ຟານຈີແທັງ; ທ່ານ ຟ້າມວຽດຮຸ່ງ, ຫົວໜ້າກົມພົວພັນເສດຖະກິດວິທະຍາສາດ ແລະ ເຕັກໂນໂລຊີ, ຄະນະກຳມະການແຫ່ງລັດກ່ຽວກັບຊາວຫວຽດນາມຢູ່ຕ່າງປະເທດ (ກະຊວງການຕ່າງປະເທດ).
ຝ່າຍແຂວງກຽນຢາງ, ທ່ານຮອງປະທານຄະນະກຳມະການປະຊາຊົນແຂວງ ເລກວກແອງ ໄດ້ເຂົ້າຮ່ວມ ແລະ ກ່າວຄຳເຫັນທີ່ເວທີປາໄສ.
ທ່ານຮອງປະທານຄະນະກຳມະການປະຊາຊົນແຂວງ ກຽນຢາງ ເລກວັກແອງ ໃຫ້ຮູ້ວ່າ: ແຂວງກຽນຢາງຮູ້ສຶກດີໃຈ ແລະ ເປັນກຽດເມື່ອສະຖານທູດ ຫວຽດນາມ ປະຈຳ ໄທ ແລະ ຄະນະກຳມະການຊາວຫວຽດນາມ ອາໄສຢູ່ຕ່າງປະເທດ ເລືອກເອົານະຄອນ ຝຸກວັກ, ແຂວງ ກຽນຢາງ ເປັນສະຖານທີ່ຊຸກຍູ້ການລົງທຶນ, ການຄ້າ ແລະ ການທ່ອງທ່ຽວ.
ນີ້ແມ່ນຄັ້ງທຳອິດທີ່ຄະນະຜູ້ແທນວິສາຫະກິດຂອງຊາວຫວຽດນາມ ຢູ່ ໄທ ພວມດຳເນີນທຸລະກິດໃນຫຼາຍຂົງເຂດຄື: ຕ່ຳແຜ່ນຕັດຫຍິບ, ກະສິກຳ, ອຸດສາຫະກຳການຜະລິດ, ການນຳເຂົ້າ ແລະ ສົ່ງອອກ, ການທ່ອງທ່ຽວ, ການຄ້າ, ການບໍລິການ.... ມາເຮັດວຽກຢູ່ແຂວງ ກຽນຢາງ ເວົ້າລວມ ແລະ ນະຄອນ ຝຸກວັກ ເວົ້າສະເພາະ.
ແຂວງ ກຽນຢາງ ຫວັງວ່າ ສະຖານທູດ ກໍ່ຄື ສະມາຄົມນັກທຸລະກິດຊາວຫວຽດນາມ ປະຈຳ ໄທ ຈະເສີມຂະຫຍາຍບົດບາດເປັນຂົວຕໍ່ໃຫ້ແກ່ການພົບປະແລກປ່ຽນເສດຖະກິດ ແລະ ການຮ່ວມມືລະຫວ່າງ ແຂວງ ກຽນຢາງ ແລະ ໄທ ຫຼາຍກວ່າອີກ. ເວທີປາໄສຈະຊຸກຍູ້ການພົວພັນມິດຕະພາບ ແລະ ການຮ່ວມມືໃນຫຼາຍຂົງເຂດລະຫວ່າງທ້ອງຖິ່ນ ແລະ ບັນດາຄູ່ຮ່ວມມືຂອງໄທ, ປະກອບສ່ວນເພີ່ມທະວີການພົວພັນຄູ່ຮ່ວມມືຍຸດທະສາດລະຫວ່າງ 2 ປະເທດ.
ທ່ານຮອງປະທານແຂວງຫວັງວ່າ, ດ້ວຍຄວາມໝາຍ ແລະ ຄວາມສຳຄັນຂອງເວທີປາໄສນີ້, ແຂວງ ກຽນຢາງ ຈະສືບຕໍ່ໄດ້ຮັບນ້ຳໃຈອັນດີງາມ ແລະ ຄວາມເອົາໃຈໃສ່ຈາກປະຊາຄົມວິສາຫະກິດຢູ່ຂອງຊາວຫວຽດນາມ ຢູ່ ໄທ.
ໃນໄລຍະຈະມາເຖິງ, ແຂວງ ປາດຖະໜາຢາກໃຫ້ນັບມື້ນັບມີຫຼາຍວິສາຫະກິດ, ນັກລົງທືນໄທ ໄວ້ເນື້ອເຊື່ອໃຈ ແລະ ຖືກຽນຢາງ ແມ່ນຈຸດໝາຍສຳຄັນໃນການລົງທຶນ, ການຜະລິດ ແລະ ດຳເນີນທຸລະກິດ; ສ້າງບັນຍາກາດໃໝ່, ແຮງຈູງໃຈໃໝ່ເພື່ອພ້ອມກັນພັດທະນາແບບຍືນຍົງ.
ຕາມຂໍ້ມູນຈາກທ່ານຮອງປະທານຄະນະກຳມະການປະຊາຊົນແຂວງ ເລກວັກແອງ ແລ້ວ, ໃນສະພາບການໂລກພວມບໍ່ມີສະຖຽນລະພາບ ແລະ ມີການຜັນແປຫຼາຍຢ່າງ, ຫວຽດນາມພົ້ນເດັ່ນຂຶ້ນຄືຈຸດປະກາຍແຈ້ງກ່ຽວກັບການດຶງດູດເງິນລົງທຶນດ້ວຍຈຸດທີ່ມີຄວາມສະດວກຫຼາຍຢ່າງ. ໃນບໍລິເວນແຂວງ ກຽນຢາງ, ປັດຈຸບັນມີ ໂຄງການຂອງວິສາຫະກິດ ໄທ ພວມຜັນຂະຫຍາຍລົງທຶນດ້ວຍເງິນລົງທຶນປະມານ 470 ລ້ານ USD.
ກ່າວຄຳເຫັນທີ່ເຫດການ, ທ່ານ ຟ້າມວຽດຮຸ່ງ, ຫົວໜ້າກົມພົວພັນເສດຖະກິດວິທະຍາສາດ ແລະ ເຕັກໂນໂລຢີ, ຕາງໜ້າຄະນະກຳມະການແຫ່ງລັດກ່ຽວກັບຊາວຫວຽດນາມ ອາໄສຢູ່ຕ່າງປະເທດ (ກະຊວງການຕ່າງປະເທດ) ໄດ້ສະແດງຄວາມຊົມເຊີຍ ແລະ ເປັນກຽດພ້ອມກັບສະຖານທູດ ຫວຽດນາມ ປະຈຳ ໄທ ຈັດການນຳຄະນະວິສາຫະກິດຊາວຫວຽດນາມ ປະຈຳ ໄທກັບເມືອນະຄອນຝຸກວັກ, ແຂວງກຽນຢາງ.
ຄະນະກຳມະການແຫ່ງລັດກ່ຽວກັບຊາວຫວຽດນາມ ອາໄສຢູ່ຕ່າງປະເທດຫວັງວ່າ ຜ່ານເວທີປາໄສ, ບັນດາວິສາຫະກິດສອງຝ່າຍຈະມີການເຊື່ອມຕໍ໋, ພົບປະກັນ ແລະ ຜັນຂະຫຍາຍບັນດາການເຄື່ອນໄຫວທີ່ແທດຈິງກ່ວາອີກໃນໄລຍະຈະມາເຖິງ.
ກ່າວຄຳເຫັນໄຂເວທີປາໄສ, ທ່ານເອກອັກຄະລັດຖະທູດ ຟານຈີແທັງ ໄດ້ສະແດງຄວາມຂອບອົກຂອບໃຈການນຳຄະນະກຳມະການປະຊາຊົນແຂວງ ແລະ ບັນດາພະແນກ, ຂະແໜງການແຂວງ ກຽນຢາງ, ການນຳນະຄອນຝຸກວັກ ກ່ຽວກັບການສະໜັບສະໜູນ, ຕອບສະໜອງຢ່າງສຸດໃຈ ແລະ ການສົມທົບຢ່າງແໜ້ນແຟ້ນ ກັບສະຖານທູດ ໃນການຈັດຕັ້ງເວທີປາໄສທີ່ແທດຈິງ ແລະ ມີຄວາມໝາຍນີ້.
ທ່ານເອກອັກຄະລັດຖະທູດ ຟານຈີແທັງ ສະເໜີໃຫ້ຄະນະກຳມະການປະຊາຊົນແຂວງ ກຽນຢາງ ເອົາໃຈໃສ່ ມີກົນໄກ, ນະໂຍບາຍລະອຽດສ້າງເງື່ອນໄຂດີທີ່ສຸດໃຫ້ແກ່ບັນດາວິສາຫະກິດຊາວຫວຽດນາມ ໃນທົ່ວໂລກ ເວົ້າລວມ ແລະ ຢູ່ໄທເວົ້າສະເພາະ ທີ່ຢາກມາລົງທຶນ ແລະ ເຮັດວຽກຢູ່ທ້ອງຖິ່ນ.
ແຂວງກຽນຢາງ ສົມທົບກັນສະຖານທູດ ຫວຽດນາມ ປະຈຳ ໄທຢ່າງແໜ້ນແຟ້ນ ໃນການຊຸກຍູ້ລົງທຶນ, ການຄ້າ, ການທ່ອງທ່ຽວກັບໄທ ເວົ້າລວມ ແລະ ກັບວິສາຫະກິດຊາວຫວຽດນາມອາໄສຢູ່ຕ່າງປະເທດເວົ້າສະເພາະ, ພິຈາລະນາຈັດຕັ້ງຄະນະຂອງແຂວງໄປຍັງໄທໂດຍໄວເພື່ອສົ່ງເສີມການລົງທຶນ, ການຄ້າ, ການທ່ອງທ່ຽວ.
ໃນຂອບເຂດຂອງເວທີປາໄສ, ທ່ານຮອງປະທານຄະນະກຳມະການປະຊາຊົນແຂວງ ເລກວັກແອັງ ໄດ້ມີການພົບປະສ່ວນຕົວກັບທ່ານເອກອັກຄະລັດຖະທູດ ຟານຈີແທັງ, ປຶກສາຫາລືກ່ຽວກັບແຜນການຈັດຕັ້ງບັນດາການເຄື່ອນໄຫວຮ່ວມມືຢູ່ທ້ອງຖິ່ນໃນໄລຍະຈະມາເຖິງ; ຄົ້ນຄວ້າຄວາມເປັນໄປໄດ້ຂອງການຮ່ວມມືດ້ານການທ່ອງທ່ຽວກັບພູເກັດ ແລະ ພິຈາລະນາຈັດຄະນະການນຳ, ວິສາຫະກິດແຂວງ ໄປຍັງບັນດາທ້ອງຖິ່ນແຫຼ່ງທ່ອງທ່ຽວໄທ ໃນໄລຍະຈະມາເຖິງ.
ກ່ອນປິດກອງປະຊຸມເວທີປາໄສ, ສະມາຄົມນັກທຸລະກິດໄທ - ຫວຽດນາມ ແລະ ສະມາຄົມລົງທຶນພັດທະນາການທ່ອງທ່ຽວ ຝູ໋ກວກ ໄດ້ລົງນາມໃນບົດບັນທຶກຊ່ວຍຈຳ.
ນອກຈາກນັ້ນ, ຍັງມີບົດບັນທຶກຊ່ວຍຈຳການຮ່ວມມືລະຫວ່າງວິສຫາກິດຊາວຫວຽດນາມ - ໄທ 11 ສະບັບໄດ້ຮັບການລົງນາມພາຍໃຕ້ການເປັນສັກຂີພິຍານຂອງການນຳຄະນະກຳມະການປະຊາຊົນແຂວງກຽນຢາງ, ຄະນະກຳມະການແຫ່ງລັດກ່ຽວກັບຊາວຫວຽດນາມ ອາໄສຢູ່ຕ່າງປະເທດ ແລະ ສະຖານທູດ ຫວຽດນາມ ປະຈຳ ໄທ.
ບຸນຄົງ